TICON ยัน Brexit ไม่กระทบธุรกิจโรงงาน-คลังสินค้าให้เช่า ลั่น H2/59 โตต่อเนื่อง
TICON ยัน Brexit ไม่กระทบธุรกิจโรงงาน-คลังสินค้าให้เช่า ลั่นผลงาน H2/59 โตต่อเนื่อง 
29 มิ.ย. 2559

นายวีรพันธ์ พูลเกษ กรรมการผู้จัดการ บริษัท ไทคอนอินดัสเทรียล คอนเนคชั่น จำกัด (มหาชน) หรือ TICON ระบุว่า แม้ผลการลงประชามติที่อังกฤษจะถอนตัวจากสหภาพยุโรป (Brexit) ออกมาสะเทือนเศรษฐกิจทั่วโลก แต่กลุ่มไทคอนยืนยันสถานการณ์นี้ไม่กระทบกับธุรกิจโรงงานและคลังสินค้าให้เช่าของกลุ่มไทคอนแน่นอน
ทั้งนี้ ยังได้ย้ำภาพรวมการดำเนินงานครึ่งปีแรกเติบโตดีกว่าปีที่ผ่านมาและแนวโน้มครึ่งปีหลังยังเติบโตได้อีก โดยมั่นใจว่าจะสามารถขยายพื้นที่ให้เช่าโรงงานและคลังสินค้าได้ตามเป้าหมาย 280,000 ตารางเมตร พร้อมวางแผนโรดโชว์ต่อเนื่องทั้งในสิงคโปร์ ญี่ปุ่น และสหรัฐอเมริกาในช่วงครึ่งปีหลังเพื่อตอกย้ำความมั่นใจให้กับนักลงทุนสถาบันทั่วโลก